6. ΝΟΜΟΣ υπ’ αριθ. 810 της 16/23 Αυγ. 1978 (ΦΕΚ α΄ 130) Περί συγχωνεύσεως του Ταμείου Συντάξεων Προσωπικού Τραπέζης (πρώην) Αθηνών και ρυθμίσεως συναφών θεμάτων. Άρθρ.1.Το Ταμείον Συντάξεων Προσωπικού Τραπέζης (πρώην) Αθηνών συγχωνεύεται, ως προς μεν τον Κλάδον Συντάξεων εις το Ταμείον Συντάξεων του Προσωπικού της Τραπέζης (πρώην) Εθνικής, το οποίον μετονομάζεται εις «Ταμείον Συντάξεων του Προσωπικού της Εθνικής Τραπέζης της Ελλάδος», ως προς δε τον Κλάδον Προνοίας εις το Ταμείον Αυτασφαλείας του Προσωπικού της Τραπέζης (πρώην) Εθνικής, το οποίον μετονομάζεται εις «Ταμείον Αυτασφαλείας του Προσωπικού της Εθνικής Τραπέζης της Ελλάδος». Άρθρ.2.-1.Οι ησφαλισμένοι και συνταξιούχοι του εν άρθρ. 1 συγχωνευομένου Ταμείου, ως προς μεν τον Κλάδον Συντάξεων καθίστανται ησφαλισμένοι και συνταξιούχοι του εις ο συγχωνεύεται τούτο, κατά τον Κλάδον Συντάξεων, Ταμείου Συντάξεων του Προσωπικού της Εθνικής Τραπέζης της Ελλάδος, ως προς δε τον Κλάδον Προνοίας, καθίστανται ησφαλισμένοι του εις ο συγχωνεύεται τούτο, κατά τον Κλάδον Προνοίας, Ταμείου Αυτασφαλείας του Προσωπικού της Εθνικής Τραπέζης της Ελλάδος. 2.Η ασφαλιστική σχέσις των ησφαλισμένων και συνταξιούχων του συγχωνευομένου Ταμείου διέπεται από της συγχωνεύσεως, καθ’ όσον μεν αφορά εις τον Κλάδον Συντάξεων, υπό του Κανονισμού του εις ο συγχωνεύεται, κατά τον Κλάδον τούτον, Ταμείου Συντάξεων του Προσωπικού της Εθνικής Τραπέζης της Ελλάδος, καθ’ όσον δε αφορά εις τον Κλάδον Προνοίας υπό του Κανονισμού του εις ο συγχωνεύεται, κατά τον Κλάδον τούτον, Ταμείου Αυτασφαλείας του Προσωπικού της Εθνικής Τραπέζης της Ελλάδος. 3.Τα υπό συνταξιούχων του συγχωνευομένου, ως άνω Ταμείου κεκτημένα δικαιώματα επί την σύνταξιν, ως και των ησφαλισμένων, οι οποίοι μέχρι της ημερομηνίας ενάρξεως ισχύος του παρόντος θεμελιούν δικαίωμα συντάξεως, βάσει ευνοϊκωτέρων διατάξεων του Κανονισμού του Ταμείου τούτου διατηρούνται. (Αντί για τη σελ. 2027) Σελ. 2027(α) Τεύχος ΣΤ11 Σελ. 133 Ταμείο Συντάξεων Προσωπικού Εθνικής Τράπεζας της Ελλάδος 39.Π.α.5-6 4.Ο χρόνος ασφαλίσεως παρά των συγχωνευομένω Ταμείω συμπεριλαμβανομένου και του βάσει των διατάξεων του Κανονισμού αυτού τυχόν ήδη αναγνωρισθέντος  ή  προσμετρηθέντος  χρόνου   εκ προϋπηρεσίας ή ετέρας αιτίας, θεωρείται ως χρόνος ασφαλίσεως παρά τοις εις α συγχωνεύεται τούτο Ταμείοις, αντιστοίχως δια τον Κλάδον Συντάξεων και Κλάδον Προνοίας. Άρθρ.3.-1.Το σύνολον των ενεργητικών και παθητικών στοιχείων της περιουσίας (πάσης φύσεως δικαιώματα, υποχρεώσεις κλπ.) εκατέρου των Κλάδων του συγχωνευομένου Ταμείου περιέρχονται αυτοδικαίως εις το Ταμείον, εις ο κατά Κλάδον αντιστοίχως συγχωνεύεται τούτο, ως εις οιονεί καθολικόν διάδοχον εκείνου, μη απαιτουμένων ειδικών μεταβιβαστικών πράξεων. 2.Δι’ αποφάσεως του Υπουργού Κοινωνικών Υπηρεσιών, εκδιδομένης μετά γνώμην των Διοικητικών Συμβουλίων των Ταμείων, εις τα οποία ενεργείται η συγχώνευσις, θέλουν ορισθή τα μεταβιβαζόμενα περιουσιακά στοιχεία του συγχωνευομένου Ταμείου, τα της μεταγραφής επί ακινήτων ως και πάσα αναγκαία λεπτομέρεια δια την εφαρμογήν της παρ. 1 του παρόντος. 3.Εκκρεμείς δίκαι του συγχωνευομένου Ταμείου συνεχίζονται υπό των Ταμείων, εις τα οποία ενεργείται η συγχώνευσις, νομιμοποιουμένων προς τούτο ενεργητικώς και παθητικώς. Άρθρ.4.-1.Εις την ασφάλισιν του Ταμείου Συντάξεων του Προσωπικού της Εθνικής Τραπέζης της Ελλάδος, ως και του Ταμείου Αυτασφαλείας του Προσωπικού της Εθνικής Τραπέζης της Ελλάδος, υπάγονται υποχρεωτικώς τα εν τοις κανονισμοίς αυτών αναφερόμενα πρόσωπα, ανεξαρτήτως εάν προσελήφθησαν υπό της Τραπέζης, υπό την επωνυμίαν αρχικώς «Εθνική Τράπεζα Ελλάδος και Αθηνών» και ακολούθως «Εθνική Τράπεζα της Ελλάδος» της προελθούσης εκ της κατά τας διατάξεις του Νόμ. 2292/1953 «περί συγχωνεύσεως Ανωνύμων Τραπεζιτικών Εταιρειών» συγχωνεύσεως των τέως Τραπεζών Εθνικής Τραπέζης της Ελλάδος και Τραπέζης Αθηνών, ή υπό τινος των συγχωνευθεισών Τραπεζών προς της συγχωνεύσεώς των. 2.Κυρούται αναδρομικώς, αφ’ ης εγένετο η παρά τω συγχωνευομένω Ταμείω και τοις προς ο η συγχώνευσις τούτων Ταμείοις ασφάλισις του Προσωπικού της εν παρ. 1 Τραπέζης, υπό την επωνυμίαν αρχικώς «Εθνική Τράπεζα της Ελλάδος και Αθηνών» και ακολούθως «Εθνική Τράπεζα της Ελλάδος» και θεωρείται ως νομίμως γενομένη πάσα μέχρις ενάρξεως ισχύος του παρόντος Νόμου είσπραξις των καταβληθεισών εισφορών και καταβολή των απονεμηθεισών παροχών. Σελ. 2028(α) Τεύχος ΣΤ11 Σελ. 134 Άρθρ.5.-1.Ο καθορισμός της κατά το άρθρ. 1 του Νόμ. 3662/1957 «περί οικονομικής ενισχύσεως του Ταμείου Συντάξεων Προσωπικού των Τραπεζών (πρώην) Εθνικής» εισφοράς της Εθνικής Τραπέζης της Ελλάδος ενεργείται από της ενάρξεως της ισχύος του παρόντος δι’ αποφάσεως του Διοικητικού Συμβουλίου της Εθνικής Τραπέζης της Ελλάδος, καταργουμένης πάσης αντιθέτου διατάξεως. 2.Αι κατά παρέκκλισιν των διατάξεων του άρθρ. 2 του Νόμ. 3662/1957 καταβληθείσαι υπό της Εθνικής Τραπέζης της Ελλάδος εις το Ταμείον Συντάξεων Προσωπικού της Εθνικής Τραπέζης της Ελλάδος εισφοραί θεωρούνται ως νομίμως καταβληθείσαι. Άρθρ.6.-Η ισχύς του παρόντος άρχεται από της πρώτης του επομένου της δημοσιεύσεως αυτού δια της Εφημερίδος της Κυβερνήσεως μηνός. 39.Π.α.6 Ταμείο Συντάξεων Προσωπικού Εθνικής Τράπεζας της Ελλάδος